[{"text_idx": "#000000", "text": "La 8an de novembro 2012 en Bjalistoko estis malfermita nova, tristela hotelo Esperanto. G\u0302i situas en la centro de la urbo, je 200 metroj de la palaco Branicki, vid-a-vide al la granda parko Planty. La nova hotelo ofertas 36 lokojn en dulitaj c\u0302ambroj kaj en du apartamentoj \u201cZamenhof\u201d kaj \u201cKawelin\u201d kaj apartenas al la firmao Casablanka, kiu posedas ankau\u0306 la kafejon Esperanto en la urboplaco de la naskig\u0302urbo de la au\u0306toro de Esperanto.\nLa urbestro de Bjalistoko Tadeo Truskolaski en la solena malfermo de la hotelo diris Esperante: \u201cNi, log\u0302antaro de Bjalistoko, estas fieraj pro la fakto, ke g\u0302uste en nia urbo naskig\u0302is Ludoviko Zamenhof, la kreinto de la internacia lingvo Esperanto\u201d. El la tuta mondo venis gratulmesag\u0302oj al Justyna Lewkowicz \u2013 la estro de la hotelo."}, {"text_idx": "#000001", "text": "Fine de la solenaj\u0302o okazis lotumado, dum kiu nia volontulino Arina Osipova gajnis la eblecon tranokti senpage en la apartamento Zamenhof kaj la au\u0306toro de c\u0302i tiu artikolo ricevis kuponon por senpaga dupersona vespermang\u0302o en la eleganta restoracio Kawelin."}, {"text_idx": "#000002", "text": "Bedau\u0306rinde, pro la paneo de la malmola komputila disko kun preparita Esperanto-materialo, dume mankas Esperanto-versio de la hotela retejo, sed Przemek Wierzbowski promesis solvi rapide la problemon."}, {"text_idx": "#000005", "text": "Mi planas reviziti Bjalistokon, kiun mi vizitis unikafoje en la jaro 2009.\nLa ekzisto de tiu hotelo igos min plifruigi tiun viziton por gastigxi en tia komforta ejo kaj reviziti la historian etoson de la naskigxurbo Zamenhofa.\nEn 1995 mi pasigis unu tutan jaron en via bela lando.\nKaj nun mi volas re-viziti kune kun la adzino, Chen Mo Chen, kaj niaj du filoj \u2013 Eddie kaj Amin. respektive nau jara kaj tri jara"}, {"text_idx": "#000007", "text": "La ekzisto de tiu hotelo igos min plifruigi tiun viziton por gastigxi en tia komforta ejo kaj reviziti la historian etoson de la naskigxurbo Zamenhofa."}, {"text_idx": "#000012", "text": "Musklaku la kovrilon por legi pliajn informojn."}]